CELEX: 52020DP0021
Language: fi
Date: 2020-01-30 00:00:00
Title: Euroopan parlamentin päätös 30. tammikuuta 2020 yhteisen kriisinratkaisuneuvoston jäsenen nimitysehdotuksesta (N9-0005/2020[2] – C9-0010/2020 – 2020/0903(NLE))

17.8.2021   
            
            
               FI
            
            
               Euroopan unionin virallinen lehti
            
            
               C 331/42
            
         
      P9_TA(2020)0021
      Yhteisen kriisinratkaisuneuvoston jäsenen nimittäminen
      Euroopan parlamentin päätös 30. tammikuuta 2020 yhteisen kriisinratkaisuneuvoston jäsenen nimitysehdotuksesta (N9-0005/2020[2] – C9-0010/2020 – 2020/0903(NLE))
      (Hyväksyntä)
      (2021/C 331/06)
      
         Euroopan parlamentti, joka
      
                  —
               
               
                  ottaa huomioon 14. tammikuuta 2020 annetun komission ehdotuksen Jesús Saurinan nimittämisestä yhteisen kriisinratkaisuneuvoston jäseneksi (C9-0010/2020),
               
            
                  —
               
               
                  ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) 56 artiklan 6 kohdan,
               
            
                  —
               
               
                  ottaa huomioon 14. maaliskuuta 2019 antamansa päätöslauselman sukupuolten tasa-arvosta nimettäessä ehdokkaita talous- ja rahapolitiikkaa koskeviin EU-tehtäviin (2),
               
            
                  —
               
               
                  ottaa huomioon 16. tammikuuta 2020 antamansa päätöslauselman talous- ja rahaliiton instituutioista ja elimistä: palvelussuhteen päättymisen jälkeisten eturistiriitojen ehkäiseminen (3),
               
            
                  —
               
               
                  ottaa huomioon työjärjestyksen 131 artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A9-0011/2020),
               
            
                  A.
               
               
                  ottaa huomioon, että asetuksen (EU) N:o 806/2014 56 artiklan 4 kohdassa säädetään, että mainitun asetuksen 43 artiklan 1 kohdan b alakohdassa tarkoitetut jäsenet nimitetään ansioiden, pätevyyden, pankkitoiminta- ja rahoituskysymysten tuntemuksen sekä rahoitusalan valvonnan ja sääntelyn ja pankkien kriisinratkaisun kannalta merkityksellisen kokemuksen perusteella;
               
            
                  B.
               
               
                  ottaa huomioon, että huolimatta asetuksen (EU) N:o 806/2014 56 artiklan 4 kohdan mukaisista velvoitteista ja parlamentin lukuisista kehotuksista noudattaa sukupuolten tasapuolista edustusta ehdokkaiden luetteloa esitettäessä kaikki ehdokkaat olivat miehiä, ja pitää tätä valitettavana; pitää valitettavana, että naiset ovat edelleen aliedustettuina johtotehtävissä pankki- ja rahoituspalvelujen alalla, ja vaatii pitämään kiinni sukupuolten tasapuolisesta edustuksesta seuraavan nimityksen yhteydessä; katsoo, että kaikkien EU:n ja kansallisten toimielinten ja elinten olisi toteutettava konkreettisia toimenpiteitä sukupuolten tasapuolisen edustuksen varmistamiseksi;
               
            
                  C.
               
               
                  ottaa huomioon, että komissio hyväksyi 13. marraskuuta 2019 asetuksen (EU) N:o 806/2014 56 artiklan 6 kohdan mukaisesti lopullisen luettelon ehdokkaista 43 artiklan 1 kohdan b alakohdassa tarkoitetuksi kriisinratkaisuneuvoston jäseneksi;
               
            
                  D.
               
               
                  ottaa huomioon, että komissio toimitti asetuksen (EU) N:o 806/2014 56 artiklan 6 kohdan mukaisesti ehdokasluettelon parlamentille;
               
            
                  E.
               
               
                  ottaa huomioon, että komissio hyväksyi 14. tammikuuta 2020 ehdotuksen Jesús Saurinan nimittämisestä yhteisen kriisinratkaisuneuvoston jäseneksi ja sen kriisinratkaisun suunnittelusta ja päätöksistä vastaavaksi johtajaksi ja toimitti tämän ehdotuksen parlamentille;
               
            
                  F.
               
               
                  ottaa huomioon, että talous- ja raha-asioiden valiokunta arvioi kriisinratkaisuneuvoston jäseneksi ehdotetun ehdokkaan pätevyyttä ja etenkin asetuksen (EU) N:o 806/2014 56 artiklan 4 kohdassa vahvistettujen edellytysten täyttymistä;
               
            
                  G.
               
               
                  ottaa huomioon, että talous- ja raha-asioiden valiokunta järjesti 22. tammikuuta 2020 Jesús Saurinan kuulemistilaisuuden, jossa tämä esitti avauspuheenvuoron ja vastasi sitten valiokunnan jäsenten kysymyksiin;
               
            
               
                  1.
               
               
                  hyväksyy Jesús Saurinan nimityksen yhteisen kriisinratkaisuneuvoston jäseneksi viiden vuoden toimikaudeksi;
               
            
               
                  2.
               
               
                  kehottaa puhemiestä välittämään tämän päätöksen Eurooppa-neuvostolle, neuvostolle, komissiolle ja jäsenvaltioiden hallituksille.
               
            
         (1)  EUVL L 225, 30.7.2014, s. 1.
      
         (2)  Hyväksytyt tekstit, P8_TA(2019)0211.
      
         (3)  Hyväksytyt tekstit, P9_TA(2020)0017.